Nobeli preemia võitmise nädalal  viibis Dale Mortensen Taanis, ta oli parajasti  külalisprofessoriks Aarhusi ülikoolis. Northwesterni poolt vaadates lükkas see tähistamist küll nädala võrra edasi, aga tõi Aarhusi ülikooli majandusteaduskonna kindlasti rohkem maailmakaardile. Põhjusega - Aarhus on täiesti heal tasemel ülikool ja nagu Mortenseni näitest näha võib, suudavad nad külalistena kohale tuua maailmaklassi teadlased. Muuseas, ka Eesti majandusteadlastel on Aarhusiga pikaajalised sidemed: sealt on doktorikraad  Otil ja  Dimal, lühemat aega on seal viibinud aga ka päris paljud teised (sealhulgas ka meie).